stanford-oval/wikipedia huggingface dataset:
จักรวาลภาพยนตร์มาร์เวล: เฟสห้า
การตอบรับ > การทำเงินในบ็อกซ์ออฟฟิศ

ภาพยนตร์แต่ละเรื่องเชื่อมโยงไปยังส่วน "บ็อกซ์ออฟฟิศ" ของบทความ
| ภาพยนตร์ | วันฉายในสหรัฐ | ทำเงินในบ็อกซ์ออฟฟิศ> สหรัฐและแคนาดา | ทำเงินในบ็อกซ์ออฟฟิศ> ภูมิภาคอื่น | ทำเงินในบ็อกซ์ออฟฟิศ> ทั่วโลก | อันดับสูงสุด> สหรัฐและแคนาดา | อันดับสูงสุด> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- | --- | --- |
| แอนท์-แมน และ เดอะ วอสพ์: ตะลุยมิติควอนตัม | 000000002023-02-17-000017 กุมภาพันธ์ 2023 | $214,504,909 | $261,566,271 | $476,071,180 | 210 | 267 | $388.4 ล้าน |  |
| รวมพันธุ์นักสู้พิทักษ์จักรวาล 3 | 000000002023-05-05-00005 พฤษภาคม 2023 | $358,995,815 | $486,559,962 | $845,555,777 | 65 | 94 | $250 ล้าน |  |
| เดอะ มาร์เวลส์ | 000000002023-11-10-000010 พฤศจิกายน 2023 | $84,500,223 | $121,636,602 | $206,136,825 | 1002 | 880 | $219.8–274.8 ล้าน |  |
| เดดพูล & วูล์ฟเวอรีน | 000000002024-07-26-000026 กรกฎาคม 2024 | $636,745,858 | $701,327,787 | $1,338,073,645 | 12 | 20 | $200 ล้าน |  |
| กัปตัน อเมริกา: ศึกฮีโร่จักรวาลใหม่ | 000000002025-02-14-000014 กุมภาพันธ์ 2025 | $164,579,725 | $178,401,643 | $342,981,368 | 368 | 486 | $180 ล้าน |  |

| รวม  | รวม  | $1,459,326,530 | $1,749,492,265 | $3,208,818,795  | – | – | $1.393 พันล้าน |  |
การตอบรับ > การตอบรับจากนักวิจารณ์และสาธารณะ

ผลงานแต่ละเรื่องเชื่อมโยงไปยังส่วน "นักวิจารณ์" ของบทความ
| ภาพยนตร์ | นักวิจารณ์ > รอตเทนโทเมโทส์  | นักวิจารณ์ > เมทาคริติก  | สาธารณะ > ซีนะมาสกอร์  | สาธารณะ > โพสต์แทรค  |
| --- | --- | --- | --- | --- |
| แอนท์-แมน และ เดอะ วอสพ์: ตะลุยมิติควอนตัม  | 46% (411 บทวิจารณ์)  | 48 (61 บทวิจารณ์)  | B  | 75%  |
| รวมพันธุ์นักสู้พิทักษ์จักรวาล 3  | 82% (407 บทวิจารณ์)  | 64 (63 บทวิจารณ์)  | A  | 91%  |
| เดอะ มาร์เวลส์  | 62% (368 บทวิจารณ์)  | 50 (57 บทวิจารณ์)  | B  | 73%  |
| เดดพูล & วูล์ฟเวอรีน  | 78% (409 บทวิจารณ์)  | 56 (58 บทวิจารณ์)  | A  | 96%  |
| กัปตัน อเมริกา: ศึกฮีโร่จักรวาลใหม่  | 48% (320 บทวิจารณ์)  | 42 (56 บทวิจารณ์)  | B–  | 60%  |

| ละครชุด | ปี | รอตเทนโทเมโทส์ | เมทาคริติก |
| --- | --- | --- | --- |
| มหันตภัยอำพราง | – | 52% (197 บทวิจารณ์) | 63 (24 บทวิจารณ์) |
| โลกิ | 2 | 82% (169 บทวิจารณ์) | 65 (23 บทวิจารณ์) |
| สมมุติว่า...? | 2 | 90% (29 บทวิจารณ์) | 79 (7 บทวิจารณ์) |
| สมมุติว่า...? | 3 | 81% (23 บทวิจารณ์) | – |
| เอคโค | – | 70% (88 บทวิจารณ์) | 62 (24 บทวิจารณ์) |
| อกาธา ออล อะลอง | – | 84% (211 บทวิจารณ์) | 66 (32 บทวิจารณ์) |
| ยัวร์เฟรนด์ลีเนเบอร์ฮูดสไปเดอร์-แมน | 1 | 97% (35 บทวิจารณ์) | 77 (10 บทวิจารณ์) |
สื่อไทอิน > ตำนานแห่งสตูดิโอมาร์เวล  ปี 2 (2023–ปัจจุบัน)

บทความหลัก: ตำนานแห่งสตูดิโอมาร์เวล
ปีแรกของ ตำนานแห่งสตูดิโอมาร์เวล ออกอากาศในเดือนมกราคม ค.ศ. 2021 สำหรับเฟสสี่ สารคดีจะชุดสำรวจฮีโร, วายร้าย, ช่วงเวลาและวัตถุต่าง ๆ จากจักรวาลภาพยนตร์มาร์เวล และความเชื่อมโยงระหว่างสิ่งเหล่านี้ โดยเป็นการเตรียมพร้อมสำหรับเรื่องราวในอนาคตที่จะนำเสนอสิ่งเหล่านี้ในเฟสห้า ปีสองออกอากาศสามตอนแรกบนดิสนีย์+ เมื่อวันที่ 10 กุมภาพันธ์ ค.ศ. 2023 โดยแต่ละตอนเน้นไปที่ แอนท์-แมน, แฮงก์ พิมและเจเนต แวน ดายน์, เดอะ วอสพ์, ปีเตอร์ ควิลล์, กาโมรา, เนบิวลา, ร็อกเก็ต, แครกลิน, กรูท, นิค ฟิวรี, มาเรีย ฮิลล์, ทาลอสและเดอะสครัลล์, เอเวอเร็ตต์ รอสส์, เจมส์ โรดส์, ทีวีเอ, ตัวแปร, แครอล แดนเวอร์ส, โมนิกา แรมโบและกมลา ข่าน, และการ์เดียนออฟเดอะมัลติเวิร์ส
สื่อไทอิน > มาร์เวลสตูดิโอส์: แอสเซมเบิลด์  (2023–ปัจจุบัน)

บทความหลัก: มาร์เวลสตูดิโอส์: แอสเซมเบิลด์
มาร์เวลสตูดิโอส์: แอสเซมเบิลด์ ออกอากาศในเดือนมีนาคม ค.ศ. 2021 สำหรับเฟสสี่ แต่ละตอนพิเศษของสารคดีชุดจะนำเสนอเบื้องหลังการสร้างภาพยนตร์และละครชุดทางโทรทัศน์ในจักรวาลภาพยนตร์มาร์เวล พร้อมด้วยนักแสดงและผู้สร้างสรรค์เพิ่มเติม รายการพิเศษตอนแรกสำหรับเฟสห้าออกอากาศบนดิสนีย์ + เมื่อวันที่ 19 กรกฎาคม ค.ศ. 2023 สำหรับ แอนท์-แมน และ เดอะ วอสพ์: ตะลุยมิติควอนตัม,  ตามมาด้วยตอนพิเศษสำหรับ รวมพันธุ์นักสู้พิทักษ์จักรวาล 3, มหันตภัยอำพราง, โลกิ ปีสอง, เอคโค, เดอะ มาร์เวลส์, เดดพูล & วูล์ฟเวอรีน, และ อกาธา ออล อะลอง
เกี่ยวข้อง

เอ็กซ์-เมน '97 ปี 1: แอนิเมชันชุดที่ดำเนินเรื่องต่อจาก เอ็กซ์-เมน: ดิแอนิเมเต็ดซีรีส์ (1992–1997) สร้างโดยมาร์เวลสตูดิโอส์ภายใต้ชื่อมาร์เวลแอนิเมชัน โบ เดอมาโย ทำหน้าที่เป็นหัวหน้าผู้เขียนบท โดยมี เจก คาสโตเรนา เป็น ผู้กำกับควบคุมดูแล และ เชส คอนลีย์และเอมิ โยเนมูระ ทำหน้าที่เป็นผู้กำกับด้วย นักแสดงหลายคนจากแอนิเมชันชุดดั้งเดิมกลับมาให้เสียงตัวละครเดิมของพวกเขาหรือให้เสียงตัวละครใหม่ เอ็กซ์-เมน '97 ไม่ได้ดำเนินเรื่องในเส้นเวลาศักดิ์สิทธิ์ของจักรวาลภาพยนตร์มาร์เวล แม้ว่าไฟกีจะเคยพิจารณาที่จะรวมแอนิเมชันชุดเข้ากับจักรวาลภาพยนตร์มาร์เวลในระหว่างการพัฒนาก็ตาม ในทางกลับกัน เอ็กซ์-เมน '97 ยังคงดำเนินเรื่องต่อจากแอนิเมชันชุดดั้งเดิมและแอนิเมชันชุดมาร์เวลอื่น ๆ อีกหลายเรื่อง ที่ออกอากาศในทศวรรษ 1990 เอ็กซ์-เมน: ดิแอนิเมเต็ดซีรีส์ อยู่ในโลก-92131 ในมัลติเวิร์สของมาร์เวลคอมิกส์ แอนิเมชันชุดมีในรายชื่ออยู่ในส่วนมัลติเวิร์สซากาของจักรวาลภาพยนตร์มาร์เวลบนดิสนีย์+ แม้ว่าจะอยู่นอกเส้นเวลาศักดิ์สิทธิ์ ปีนี้ออกอากาศตั้งแต่วันที่ 20 มีนาคม ถึง 15 พฤษภาคม ค.ศ. 2024
เพย์ตัน รีด ผู้กำกับภาพยนตร์ แอนท์-แมน
เจมส์ กันน์ ผู้กำกับภาพยนตร์ รวมพันธุ์นักสู้พิทักษ์จักรวาล
ชอว์น เลวี ผู้กำกับภาพยนตร์ เดดพูล & วูล์ฟเวอรีน
เอ. ซี. แบรดลีย์, หัวหน้าผู้เขียนบทสองปีแรกของ สมมุติว่า...?
แจ็ก เชเฟอร์ หัวหน้าผู้เขียนบทของ วันด้าวิสชั่น, โชว์รันเนอร์และผู้กำกับหลักของ อกาธา ออล อะลอง
ไขแสง สุกใส

| ไขแสง สุกใส> ข้อมูลส่วนบุคคล |
| --- | --- |
เกิด: 10 กันยายน พ.ศ. 2472 อำเภอวารินชำราบ จังหวัดอุบลราชธานี ประเทศไทย
เสียชีวิต: 20 มีนาคม พ.ศ. 2543 (69 ปี)
พรรคการเมือง: ประชาชน

ไขแสง สุกใส (10 กันยายน พ.ศ. 2472 - 20 มีนาคม พ.ศ. 2543) อดีตสมาชิกสภาผู้แทนราษฎรจังหวัดนครพนม อดีตคนเดือนตุลา เจ้าของวลีการเมือง "คิดอะไรคิดเถิด อย่าคิดคด คดอะไรคดเถิด อย่าคดมิตร" และอดีตรองหัวหน้าพรรคสังคมนิยมแห่งประเทศไทย
ประวัติ

ไขแสง สุกใส เกิดที่อำเภอวารินชำราบ จังหวัดอุบลราชธานี เมื่อวันที่ 10 กันยายน พ.ศ. 2472 บิดาชื่อทิม สุกใส บิดามีอาชีพเป็นทนาย สืบเชื้อสายเจ้าราชบุตร มารดาชื่อแพงพันธ์ (สกุลเดิม ชัยนาม) ไขแสง เริ่มทำงานการเมืองเมื่ออายุได้ 22 ปี ในปี พ.ศ. 2493 เขาได้รับเลือกเข้าเป็นสมาชิกสภาเทศบาลเมืองนครพนม จนกระทั่งในปี พ.ศ. 2497 เขาถูกจับในข้อหากบฏภายในภายนอกราชอาณาจักร และมีการกระทำเป็นคอมมิวนิสต์ ติดคุกด้วยคดีการเมืองอยู่ประมาณ 3 ปี เพราะในปี 2500 รัฐบาลจัดงานฉลอง 25 พุทธศตวรรษ จึงมีการนิรโทษกรรมนักโทษการเมือง
แต่อีกปีต่อมาหลังจอมพล สฤษดิ์ ธนะรัชต์ ยึดอำนาจซ้ำเป็นครั้งที่ 2 ที่เรียกว่า “ปฏิวัติ 20 ตุลาคม 2501” ได้มีการกวาดล้างนักการเมืองฝ่ายซ้าย ทำให้ไขแสงถูกจับเข้าคุกอีกครั้ง จนจอมพล สฤษดิ์ เสียชีวิตแล้วจึงได้ออกจากคุกในปี พ.ศ. 2508 สมัยรัฐบาลจอมพลถนอม กิตติขจร
ไขแสง เริ่มทำงานการเมืองระดับชาติ เมื่อมีการประกาศใช้รัฐธรรมนูญ พ.ศ. 2511 และจัดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เขาได้ลงสมัครรับเลือกตั้งในนามพรรคประชาชน ของเลียง ไชยกาล
ในเหตุการณ์ 14 ตุลา เขาถูกกล่าวหาว่าอยู่เบื้องหลังการแจกใบปลิวเรียกร้องรัฐธรรมนูญตามสถานที่ต่าง ๆ ในกรุงเทพมหานคร เช่น ประตูน้ำ สยามสแควร์ อนุสาวรีย์ชัยสมรภูมิ โดยอ้างถึงใจความในพระราชหัตถเลขาของพระบาทสมเด็จพระปกเกล้าเจ้าอยู่หัว ที่ส่งถึงรัฐบาลเกี่ยวกับสาเหตุที่ทรงสละราชสมบัติ โดยบุคคลทั้ง 13 ที่ถูกจับกุม ถูกเรียกขานว่าเป็น "13 ขบถรัฐธรรมนูญ" เหตุการณ์เหล่านี้สร้างความไม่พอใจครั้งใหญ่แก่มวลนักศึกษาและประชาชนอย่างมาก นำไปสู่การชุมนุมใหญ่ที่มหาวิทยาลัยธรรมศาสตร์
การเมืองหลังเหตุการณ์ “14 ตุลาคม 2516” นักการเมืองรวมตัวกันตั้งพรรคการเมืองใหม่ ทั้งพรรคฝ่ายซ้ายและพรรคฝ่ายขวา ไขแสงได้เข้าร่วมกับพรรคสังคมนิยมแห่งประเทศไทยและได้เป็น “รองประธานพรรค” หรือตำแหน่งรองหัวหน้าพรรค ตามกฎหมายว่าด้วยพรรคการเมือง เขาลงเลือกตั้งอีกที่จังหวัดนครพนมและชนะเลือกตั้ง แต่เมื่อเหตุการณ์ร้ายแรง “6 ตุลาคม 2519”  เกิดขึ้น ไขแสงก็เหมือนนักการเมืองและนักศึกษาที่ถูกหมายหัวหลายคนที่ต้องหลบเข้าป่า เข้าป่าคราวนี้ ไขแสงได้แต่งงานกับสตรีร่วมอุดมการณ์ คือ บุดดา กันยาเหมา ในปี 2520 ต่อมาไขแสงได้ออกจากป่าและลี้ภัยไปอยู่จีน และเดินทางกลับไทย ในการเลือกตั้งทั่วไปปี 2529 ไขแสงยังกลับมาลงเลือกตั้งในนามพรรคประชาธิปัตย์และชนะเลือกตั้งที่นครพนม ต่อมาเขาและสมาชิกกลุ่ม 10 มกรา ได้ย้ายออกจากพรรคประชาธิปัตย์และตั้งพรรคประชาชน แต่ในการเลือกตั้งครั้งต่อมาในปี พ.ศ. 2531 เขาแพ้ จากนั้นเขาจึงยุติบทบาททางการเมืองก่อนเกษียณอายุ
ไขแสง ถึงแก่กรรมในวันที่ 20 มีนาคม พ.ศ. 2543
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2518 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ชวลิต วิชยสุทธิ์

| ชวลิต วิชยสุทธิ์ม> ป.ช., ม.ว.ม. |
| --- | --- |
ชวลิต ใน พ.ศ. 2562
ข้อมูลส่วนบุคคล
เกิด: 17 มีนาคม พ.ศ. 2495 (72 ปี)
พรรคการเมือง: ความหวังใหม่ (2543–2547)   ไทยรักไทย (2547–2550)  พลังประชาชน (2550–2551)  เพื่อไทย (2551–2566)   ไทยสร้างไทย (2566–ปัจจุบัน)
คู่สมรส: วชิราพร วิชยสุทธิ์

ชวลิต วิชยสุทธิ์ (เกิด 17 มีนาคม พ.ศ. 2495) เป็นนักการเมืองชาวไทย อดีตรองหัวหน้าพรรคเพื่อไทย อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดนครพนม
ประวัติ

ชวลิต วิชยสุทธิ์ เกิดเมื่อวันที่ 17 มีนาคม  พ.ศ. 2495 สมรสกับนางวชิราพร  วิชยสุทธิ์ มีบุตร 2 คน
ชวลิต วิชยสุทธิ์ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และระดับปริญญาโท ศิลปศาสตร์มหาบัณฑิต (พัฒนาสังคม) จากมหาวิทยาลัยเกษตรศาสตร์ และผ่านการศึกษาอบรมหลักสูตรประกาศนียบัตรโรงเรียนนายอำเภอ และหลักสูตรนักปกครองระดับสูง จากวิทยาลัยการปกครอง นอกจากนั้นได้รับปริญญารัฐศาสตรดุษฎีบัณฑิตกิตติมศักดิ์ จากมหาวิทยาลัยมหาจุฬาลงกรณราชวิทยาลัย
การทำงาน

ชวลิต เคยรับราชการในสังกัดกรมการปกครอง กระทรวงมหาดไทย เคยได้รับแต่งตั้งให้ดำรงตำแหน่งนายอำเภอท่าอุเทน อำเภอเมืองนครพนม อำเภอเมืองยโสธร ต่อมาหันมาลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 พื้นที่จังหวัดนครพนม สังกัดพรรคความหวังใหม่ เคยเป็นคณะทำงานของพลเอก ชวลิต ยงใจยุทธ ต่อมาในการเลือกตั้ง พ.ศ. 2548 จึงย้ายมาสังกัดพรรคไทยรักไทย
กระทั่งในการเลือกตั้ง พ.ศ. 2550 นายชวลิต ได้ลงสมัครรับเลือกตั้งในระบบสัดส่วน สังกัดพรรคพลังประชาชน และในการเลือกตั้ง พ.ศ. 2554 เขาลงสมัครรับเลือกตั้งในระบบบัญชีรายชื่อ ลำดับที่ 67 แต่ไม่ได้รับเลือกตั้ง ต่อมาได้เลื่อนขึ้นเป็นสมาชิกสภาผู้แทนราษฎร แทนนิวัฒน์ธำรง ซึ่งลาออกหลังจากได้ดำรงตำแหน่งรัฐมนตรีประจำสำนักนายกรัฐมนตรี
ชวลิต ได้รับมอบหมายให้เป็นกรรมาธิการพิจารณาร่าง พรบ.งบประมาณรายจ่ายหลายปีติดต่อกัน และเคยเป็นประธานอนุกรรมาธิการพิจารณางบจังหวัดและกลุ่มจังหวัด 2 ปีติดต่อกันด้วย (ปีงบประมาณ พ.ศ. 2556-2557)
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎรจังหวัดนครพนม เขตเลือกตั้งที่ 4 และได้รับเลือกตั้งอีกสมัย ต่อมาได้รับแต่งตั้งเป็นประธานคณะกรรมาธิการวิสามัญถึง 2 คณะในสภาผู้แทนราษฎร คือ ประธานคณะกรรมาธิการวิสามัญพิจารณาศึกษาแนวทางควบคุมการใช้สารเคมีในภาคเกษตรกรรม และประธานคณะกรรมาธิการวิสามัญพิจารณาร่าง พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. ....
งานสังคม

นายชวลิต เคยเป็นกรรมการอำนวยการในโครงการเสนอองค์พระธาตุพนมเป็นมรดกโลกต่อองค์การยูเนสโก เคยเป็นกรรมการในการก่อตั้งมหาวิทยาลัยนครพนม เป็นสมาชิกในกลุ่มริเริ่มโครงการแลนด์มาร์ค "พญาศรีสัตตนาคราช" ณ บริเวณเขื่อนริมแม่น้ำโขง ในเขตเทศบาลเมืองนครพนม
นายชวลิต เป็นผู้ริเริ่มโครงการหมู่บ้านมิตรภาพไทย-เวียดนาม และพิพิธภัณฑ์โฮจิมินห์ ณ บ้านนาจอก ตำบลหนองญาติ อำเภอเมืองนครพนม จนนำไปสู่การประชุมคณะรัฐมนตรีร่วมไทย-เวียดนาม ที่จังหวัดนครพนม เมื่อเดือนกุมภาพันธ์ พ.ศ. 2547 ซึ่งเป็นผลงานสร้างความสัมพันธ์อันดีระหว่างประเทศ และนำไปสู่การก่อสร้างสะพานข้ามแม่น้ำโขงแห่งที่ 3 นครพนม-คำม่วน ปัจจุบันพิพิธภัณฑ์โฮจิมินห์ เป็นแหล่งท่องเที่ยวสำคัญเชิงประวัติศาสตร์ ที่ชาวเวียดนามและนักท่องเที่ยวทั่วไปมาเยี่ยมชมสถานที่ที่ครั้งหนึ่งประธานโฮจิมินห์ได้มาพึ่งพระบรมโพธิสมภารประเทศไทย เพื่อกอบกู้ชาติจากนักล่าอาณานิคมในยุคนั้น
นายชวลิต เป็นผู้ริเริ่มโครงการก่อสร้างพิพิธภัณฑ์ปลาน้ำจืดลุ่มน้ำโขง(Aquarium) เป็นแหล่งรวบรวมพันธุ์ปลาน้ำจืดในแม่น้ำโขง จัดแสดงอยู่ ณ ริมอ่างเก็บน้ำหนองญาติ บริเวณใกล้เคียงกับหอเฉลิมพระเกียรติพระราชวงศ์จักรี ปัจจุบันเป็นแหล่งท่องเที่ยวเชิงธรรมชาติที่สำคัญของจังหวัดนครพนม
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
แหล่งข้อมูลอื่น

ประวัติสมาชิกพรรคเพื่อไทย เก็บถาวร 2013-10-07 ที่ เวย์แบ็กแมชชีน
สี่พี่น้องยุซึกิ ครอบครัวนี้มีแต่รัก

ซีรีส์มังงะญี่ปุ่น
| --- | --- |
สี่พี่น้องยุซึกิ ครอบครัวนี้มีแต่รัก
柚木さんちの四兄弟。 (Yuzuki-san Chi no Yon Kyōdai)
ชื่อภาษาอังกฤษ: The Yuzuki Family's Four Sons
แนว: ก้าวผ่านวัย
มังงะ
เขียนโดย: ชิซูกิ ฟูจิซาวะ [ja]
สำนักพิมพ์: โชงากูกัง
สำนักพิมพ์ภาคภาษาไทย: AMiCO
ในเครือ: ฟลาวเวอร์คอมิกส์
นิตยสาร: เบ็ตสึโคมิ
กลุ่มเป้าหมาย: โชโจะ
ตีพิมพ์ตั้งแต่: 10 สิงหาคม พ.ศ. 2561 – ปัจจุบัน
จำนวนเล่ม: 19 (ญี่ปุ่น) 9 (ไทย)
อนิเมะโทรทัศน์
กำกับโดย: มิตสึรุ ฮนโงะ
ดนตรีโดย: โยชิคาซุ ซูโอะ
สตูดิโอ: ชูกะ
เครือข่าย: AT-X, Tokyo MX, BS11
ฉาย:  5 ตุลาคม พ.ศ. 2566  –  21 ธันวาคม พ.ศ.2566
ตอน: 12
ละครโทรทัศน์
กำกับโดย: นัตสึกิ เซตะ โยเฮ อิโนเบะ เคียวเฮ ทามาซาว่า ชุนจิ คิคุจิ
อำนวยการสร้างโดย: โทโมโยะ คิตะบายาชิ
เขียนบทโดย: ชูโกะ อาราอิ
ดนตรีโดย: Oh Shu
เครือข่าย: NHK General TV
ฉาย:  27 พฤษภาคม พ.ศ. 2567  –  18 กรกฎาคม พ.ศ. 2567
ตอน: 32
 สถานีย่อยการ์ตูนญี่ปุ่น
สี่พี่น้องยุซึกิ ครอบครัวนี้มีแต่รัก (ญี่ปุ่น: 柚木さんちの四兄弟。; โรมาจิ: Yuzuki-san Chi no Yon Kyōdai) เป็นซีรีส์มังงะญี่ปุ่น แต่งเรื่องและวาภาพโดยชิซูกิ ฟูจิซาวะ ตีพิมพ์ในนิตยสารเบ็ตสึโคมิ นิตยสารมังงะแนวโชโจะของสำนักพิมพ์โชงากูกังตั้งแต่เดือนสิงหาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 14 เมื่อเดือนพฤษภาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ AMiCO ในเครือของสำนักพิมพ์นานมีบุ๊คส์ ซีรีส์อนิเมะโทรทัศน์ดัดแปลงผลิตโดยสตูดิโอชูกะ ออกอากาศตั้งแต่เดือนตุลาคม พ.ศ. 2566 ละครโทรทัศน์ที่ออกอากาศตั้งแต่เดือนพฤษภาคมถึงกรกฎาคม พ.ศ. 2567
ซีรีส์มังงะชนะเลิศรางวัลมังงะโชงากูกังในสาขาโชโจะในปี พ.ศ. 2564
สื่อ > มังงะ

เขียนและวาดภาพโดยชิซึกิ ฟูจิซาวะ [ja] สี่พี่น้องยุซึกิ ครอบครัวนี้มีแต่รักเริ่มตีพิมพ์ในนิตยสาร Betsucomi ของ Shogakukan เมื่อวันที่ 10 สิงหาคม พ.ศ. 2561 เริ่มรวมเล่มตีพิมพ์เป็นเล่ม(ทังโกบง)โดยเล่มแรกเผยแพร่เมื่อวันที่ 26 ธันวาคม พ.ศ. 2561 ณ เดือนธันวาคม พ.ศ. 2566 มีหนังสือออกจำหน่ายทั้งหมด 16 เล่ม
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  26 ธันวาคม พ.ศ. 2561 | 978-4-09-870238-1 | 29 มีนาคม พ.ศ. 2566 | 978-616-04-5822-6 |
| 2 |  26 เมษายน พ.ศ. 2562 | 978-4-09-870440-8 | 29 มีนาคม พ.ศ. 2566 | 978-616-04-5825-7 |
| 3 |  26 กรกฎาคม พ.ศ. 2562 | 978-4-09-870521-4 | 26 เมษายน พ.ศ. 2566 | 978-616-04-5866-0 |
| 4 |  25 ตุลาคม พ.ศ. 2562 | 978-4-09-870634-1 | 5 กรกฎาคม พ.ศ. 2566 | 978-616-04-5955-1 |
| 5 |  26 กุมภาพันธ์ พ.ศ. 2563 | 978-4-09-870756-0 | 22 กันยายน พ.ศ. 2566 | 978-616-04-5956-8 |
| 6 |  26 มิถุนายน พ.ศ. 2563 | 978-4-09-870874-1 | 3 มกราคม พ.ศ. 2567 | 978-616-04-6217-9 |
| 7 |  25 กันยายน พ.ศ. 2563 | 978-4-09-871146-8 | 26 มีนาคม พ.ศ. 2567 | 978-616-04-6331-2 |
| 8 |  25 กุมภาพันธ์ พ.ศ. 2564 | 978-4-09-871237-3 | 26 มิถุนายน พ.ศ. 2567 | 978-616-04-6338-1 |
| 9 |  26 มิถุนายน พ.ศ. 2564 | 978-4-09-871304-2 | 20 มกราคม พ.ศ. 2568 | 978-616-04-6329-9 |
| 10 |  26 มกราคม พ.ศ. 2565 | 978-4-09-871567-1 | 4 เมษายน พ.ศ. 2568 | — |
| 11 |  26 พฤษภาคม พ.ศ. 2565 | 978-4-09-871662-3 | – | — |
| 12 |  26 กันยายน พ.ศ. 2565 | 978-4-09-871706-4 | – | — |
| 13 |  26 มกราคม พ.ศ. 2566 | 978-4-09-871865-8 | – | — |
| 14 |  25 พฤษภาคม พ.ศ. 2566 | 978-4-09-872097-2 | – | — |
| 15 |  26 กันยายน พ.ศ. 2566 | 978-4-09-872237-2 | – | — |
| 16 |  26 ธันวาคม พ.ศ. 2566 | 978-4-09-872375-1 | – | — |
| 17 |  24 พฤษภาคม พ.ศ. 2567 | 978-4-09-872580-9 | – | — |
| 18 |  26 กันยายน พ.ศ. 2567 | 978-4-09-872665-3 | – | — |
| 19 |  26 กุมภาพันธ์ พ.ศ. 2568 | 978-4-09-872887-9 | – | — |
สื่อ > อนิเมะ

ได้มีการประกาศดัดแปลงเป็นซีรีส์อนิเมะโทรทัศน์เมื่อวันที่ 28 เมษายน พ.ศ. 2566 ผลิตโดยสตูดิโอซูกะ และกำกับโดยมิตสึรุ ฮอนโกะ ออกแบบตัวละครโดยโอริเอะ ทานากะ ซึ่งทำหน้าที่เป็นหัวหน้าผู้กำกับแอนิเมชั่นด้วย และดนตรีที่แต่งโดยโยชิคาซึ ซูโอะ ซีรีส์นี้ออกอากาศในวันที่ 5 ตุลาคม พ.ศ. 2566 บนช่อง AT-X และเครือข่ายอื่น ๆ เพลงเปิดคือเพลง "Naite Iinda"" (泣いていいんだ) ร้องโดย Flumpool, ในขณะที่เพลงปิดคือเพลง "Sasakure" (ささくれ) ร้องโดยอาโออิ คุโบะ เมเดียลิงก์ได้ลิขสิทธิ์ซีรีส์ในเอเชียใต้ เอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) และสตรีมมิ่งบน Youtube ช่อง Ani-one Asia
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | Storyboarded by  | วันที่ฉายครั้งแรก  |
| --- | --- | --- | --- | --- | --- |
| 1 | "สี่พี่น้องยุซึกิ" Transliteration: "Yuzuki-san Chi" (ญี่ปุ่น: 柚木さんち、) | มิตสึรุ ฮอนโกะ | มิตสึรุ ฮอนโกะ | มิตสึรุ ฮอนโกะ | 5 ตุลาคม 2566 (2566-10-05) |
| 2 | "มินาโตะและมิโกโตะ" Transliteration: "Minato to Mikoto" (ญี่ปุ่น: 湊と尊) | โยชิกิ คาวาซากิ | โยชิกิ คาวาซากิ | โยชิกิ คาวาซากิ | 12 ตุลาคม 2566 (2566-10-12) |
| 3 | "กะคุโตะลำบากใจ" Transliteration: "Gakuto, Komaru" (ญี่ปุ่น: 岳、困る) | มิตสึรุ ฮอนโกะ | มิตสึรุ ฮอนโกะ | มิตสึรุ ฮอนโกะ | 19 ตุลาคม 2566 (2566-10-19) |
| 4 | "ความสุขของฮายาโตะ" Transliteration: "Hayato no Shiawase" (ญี่ปุ่น: 隼の幸せ) | โยชิกิ คาวาซากิ | โยชิกิ คาวาซากิ | โยชิกิ คาวาซากิ | 26 ตุลาคม 2566 (2566-10-26) |
| 5 | "ความรักของอุตะ" Transliteration: "Uta no Koi" (ญี่ปุ่น: 宇多の恋) | คาโอรุ ซูซูกิ | มิตสึรุ ฮอนโกะ | มิตสึรุ ฮอนโกะ | 2 พฤศจิกายน 2566 (2566-11-02) |
| 6 | "อุตะกับปลายทางของความรัก" Transliteration: "Uta, Koi no Yukue" (ญี่ปุ่น: 宇多、恋の行方) | โยชิกิ คาวาซากิ | โยชิกิ คาวาซากิ | โยชิกิ คาวาซากิ | 9 พฤศจิกายน 2566 (2566-11-09) |
| 7 | "มินาโตะกับการพบกันโดยบังเอิญ" Transliteration: "Minato, Deau" (ญี่ปุ่น: 湊、出会う) | มิตสึรุ ฮอนโกะ | มิตสึรุ ฮอนโกะ | มิตสึรุ ฮอนโกะ | 16 พฤศจิกายน 2566 (2566-11-16) |
| 8 | "ความลับของกะคุโตะ" Transliteration: "Gakuto no Himitsu" (ญี่ปุ่น: 岳の秘密) | โยชิกิ คาวาซากิ | โยชิกิ คาวาซากิ | โยชิกิ คาวาซากิ | 23 พฤศจิกายน 2566 (2566-11-23) |
| 9 | "พิธีเข้าชมการเรียนการสอน" Transliteration: "Jugyō Sankan" (ญี่ปุ่น: 授業参観) | โยชิกิ คาวาซากิ | โยชิกิ คาวาซากิ | โยชิกิ คาวาซากิ | 30 พฤศจิกายน 2566 (2566-11-30) |
| 10 | "มิโกโตะกับน้องชาย" Transliteration: "Mikoto to, Otōto" (ญี่ปุ่น: 尊と、弟) | คาโอรุ ซูซูกิ | โยชิกิ คาวาซากิ | โยชิกิ คาวาซากิ | 7 ธันวาคม 2566 (2566-12-07) |
| 11 | "ฮายาโตะเป็นหวัด" Transliteration: "Hayato, kaze o hiku" (ญี่ปุ่น: 隼、風邪をひく) | TBD | TBD | TBA | 14 ธันวาคม 2566 (2566-12-14) |
| 12 | "หนึ่งวันของสี่พี่น้อง"  (ญี่ปุ่น: 四兄弟の一日) | TBD | TBD | TBA | 21 ธันวาคม 2566 (2566-12-21) |
สื่อ > ละครโทรทัศน์

ได้มีการประกาศการดัดแปลงเป็นละครโทรทัศน์เมื่อวันที่ 8 มีนาคม พ.ศ. 2567 กำกับโดยนัตสึกิ เซตะ, โยเฮ อิโนเบะ, เคียวเฮ ทามาซาวะ และ ชุนจิ คิคุจิ อิงจากบทภาพยนตร์โดยชูโกะ อาราอิ  โทโมโยะ คิตะบายาชิรับหน้าที่เป็นโปรดิวเซอร์ และ Oh Shu จะเป็นผู้แต่งเพลง  ซีรีส์นี้ได้ออกอากาศทางช่องเอ็นเอชเคเจเนอรัลทีวี ตั้งแต่วันที่ 28 พฤษภาคมถึง 18 กรกฎาคม พ.ศ. 2567
แหล่งข้อมูลอื่น

เว็บไซต์ทางการของมังงะที่เบ็ตสึโคมิ (ญี่ปุ่น)
เว็บไซต์ทางการของอนิเมะ (ญี่ปุ่น)
สี่พี่น้องยุซึกิ ครอบครัวนี้มีแต่รัก (มังงะ) ที่เครือข่ายข่าวอนิเมะ
จังหวัดคังว็อน (ประเทศเกาหลีใต้)

| จังหวัดปกครองตนเองพิเศษคังว็อน 강원특별자치도 |
| --- | --- |
จังหวัดปกครองตนเองพิเศษ
การถอดเสียงภาษาเกาหลี
 • ฮันกึล: 강원특별자치도
 • ฮันจา: 江原特別自治道
 • แมกคูน-ไรซ์ชาวเออร์: KangwŏnT'ŭkpyŏl Chach'ido
 • อักษรโรมันปรับปรุง: Gangwon Teukbyeoljachi-do
   ธง สัญลักษณ์

พิกัด:  37°30′N 128°15′E﻿ / ﻿37.500°N 128.250°E﻿ / 37.500; 128.250
ประเทศ: เกาหลีใต้
ภูมิภาค: ควันดง (ย็องซอ: คังว็อนตะวันตก; ย็องดง: คังว็อนตะวันออก)
เมืองหลวง: ชุนช็อน
เขตการปกครองย่อย: 7 นคร, 11 อำเภอ
การปกครอง
 • ผู้ว่าราชการ: ชเว มุน-ซุน (พรรคประชาธิปไตย)
พื้นที่
 • ทั้งหมด: 16,875 ตร.กม. (6,515 ตร.ไมล์)
ประชากร (เมษายน 2016)
 • ทั้งหมด: 1,564,615 คน
 • ความหนาแน่น: 90 คน/ตร.กม. (200 คน/ตร.ไมล์)
สัญลักษณ์ประจำจังหวัด
 • ดอกไม้: ดอกอาซาเลีย
 • ต้นไม้: ไม้สนเกาหลี
 • สัตว์ปีก: นกกระเรียนมงกุฎแดง
รหัส ISO 3166: KR-42
เว็บไซต์: gwd.go.kr (อังกฤษ)
คังว็อน เป็นจังหวัดในเกาหลีใต้ โดยมีเมืองหลวงอยู่ที่ชุนช็อน ก่อนหน้าที่จะมีการแบ่งเกาหลีในปี พ.ศ. 2488 จังหวัดคังว็อนในประเทศเกาหลีใต้และจังหวัดคังว็อนในประเทศเกาหลีเหนือเคยเป็นจังหวัดเดียวกันมาก่อน
ประวัติ

จังหวัดคังว็อน เคยเป็นหนึ่งในแปดจังหวัดในสมัยราชวงศ์โชซ็อน โดยจังหวัดนี้ได้ถูกตั้งขึ้นเมื่อ พ.ศ. 1938 โดยชื่อของจังหวัดคังว็อนนั้นได้มาจากชื่อของเมืองหลักคือ คังนึง (강릉; 江陵) และชื่อเมืองหลวงในสมัยนั้นคือ ว็อนจู (원주; 原州)
ในปี พ.ศ. 2438 จังหวัดคังว็อนได้ถูกแทนที่โดยเขตชุนช็อน (ชุนช็อน-บู; 춘천부; 春川府)ในทางด้านตะวันตกและเขตคังนึง (คังนึง-บู; 강릉부; 江陵府) ในทางตะวันออก (ส่วนว็อนจูนั้นได้กลายเป็นส่วนหนึ่งของเขตชุงจู)
ในปี พ.ศ. 2439 เกาหลีได้กลับมาแบ่งเขตการปกครองออกเป็นจังหวัดอีกครั้ง โดยได้แบ่งออกเป็น 13 จังหวัด และสองเขตก็ได้ยุบรวมเป็นจังหวัดคังว็อนอีกครั้ง ถึงแม้ว่าว็อนจูจะได้กลับเข้ามาอยู่ในเขตจังหวัดคังว็อน แต่ก็ไม่ได้เป็นเมืองหลวงของจังหวัดคังว็อนอีกต่อไป โดยได้ย้ายเมืองหลวงไปยังชุนช็อน ซึ่งก็เป็นเมืองหลวงของจังหวัดมาจนถึงปัจจุบัน
ในปี พ.ศ. 2488 จังหวัดคังว็อน (พร้อมด้วยเกาหลีทั้งคาบสมุทร) ได้ถูกแบ่งโดยเส้นขนานที่ 38 เหนือ โดยทางสหรัฐอเมริกาเข้ายึดครองฝั่งทางใต้และสหภาพโซเวียตยึดครองฝั่งทางเหนือ โดยมีเมืองว็อนซัน เป็นเมืองหลวงของจังหวัดคังว็อนในฝั่งเกาหลีเหนือ ตั้งแต่ปี 2489 ต่อมาในปี 2491 ครึ่งหนึ่งของจังหวัดคังว็อนฝั่งทางใต้ก็ได้เป็นส่วนหนึ่งของสาธารณรัฐเกาหลี ผลมาจากข้อตกลงหยุดยิงในสงครามเกาหลี ในปี พ.ศ. 2496 เขตแดนระหว่างเกาหลีเหนือกับเกาหลีใต้บางส่วนของจังหวัดได้เคลื่อนไปยังทางเหนือเพื่อเป็นเส้นแบ่งเขตทางทหาร โดยเขตแดนของจังหวัดก็ยังคงเป็นแบบนี้เรื่อยมาตั้งแต่ปี พ.ศ. 2496
ภูมิศาสตร์ > ที่ตั้ง

จังหวัดคังว็อนมีพื้นที่ทางทิศตะวันตกติดกับจังหวัดคย็องกี ทางใต้ติดกับจังหวัดชุงชองเหนือ ทางทิศตะวันออกติดกับทะเลญี่ปุ่น (ทะเลตะวันออก) ทางทิศเหนือติดกับจังหวัดคังว็อน ประเทศเกาหลีเหนือ ภูมิประเทศของจังหวัดส่วนใหญ่อยู่เทือกเขาแทแบ็ก (แทแบ็กซันแม็ก) โดยทอดยาวจนเกือบถึงทะเล ซึ่งเป็นผลทำให้ชายฝั่งมีความลาดชัน
ภูมิศาสตร์ > ทรัพยากร

จังหวัดคังว็อนมีพื้นที่ 16,874 ตร.กม. (6,522.81 ตร.ไมล์) โดยมีพื้นที่สี่ในห้าเป็นป่าไม้ โดยมีพืชเขตอัลไพน์และเห็ดที่สามารถรับประทานได้ซึ่งสามารถเก็บเกี่ยวได้จากป่า จังหวัดนี้มีชื่อเสียงเรื่องผลิตผลทางการเกษตรโดยเฉพาะอย่างยิ่งมันฝรั่งและปลา (ปลาหมึกและปลาพอลล็อก) และจังหวัดนี้ยังมีแร่ธาตุเช่น เหล็ก ถ่านหิน ฟลูออไรต์ หินปูน และทังสเตน และที่คังว็อนก็ยังเป็นที่ตั้งของโรงงานพลังงานไฟฟ้าอีกด้วย
ภูมิศาสตร์ > เมืองและอุทยานแห่งชาติ

เมืองหลวงของจังหวัดคังว็อนคือ เมืองชุนช็อน เมืองหลักของจังหวัดนี้เช่น คังนึง ซกโช ทงแฮและว็อนจู ส่วนอุทยานแห่งชาติซอรักซัน (ความสูง 1,708 เมตร) และอุทยานแห่งชาติโอแดซัน (1,563 เมตร) มีลานสำหรับเล่นสกี ทำให้ดึงดูดนักท่องเที่ยวได้เป็นจำนวนมาก โดยอุทยานแห่งชาติทั้งสองเป็นส่วนหนึ่งของเทอกเขาแทแบก และถ้ำฮวันซ็อลกุล เป็นถ้ำหินปูนที่ใหญ่ที่สุดในประเทศเกาหลีใต้ โดยมีนักท่องเที่ยวนับล้านคนต่อปีมาเยือนถ้ำแห่งนี้
ภูมิศาสตร์ > ภูมิภาค

จังหวัดคังว็อนและจังหวัดคังว็อนที่อยู่ในเกาหลีเหนือ ต่างก็อยู่ในภูมิภาคควันดง เหมือนกัน ภูมิภาคตะวันตกของเทือกเขาแทแบ็กเรียกว่าภูมิภาคย็องซอ ส่วนภูมิภาคภาคตะวันออกของเทือกเขาเรียกว่าภูมิภาคย็องดง คำว่าย็องดงมักใช้บ่อย ๆ เพื่อใช้เรียกขนส่งมวลชนที่มาจากโซล เมืองหลวงของประเทศ ดังนั้นถ้าโดยสารรถโดยสารหรือรถไฟมาจะใช้ทาง "เส้นทางย็องดง" ส่วนถ้าขับรถยนต์ส่วนตัวมาผ่านคังนึงจะผ่านทางด่วนสายย็องดง